open-index/open-wikipedia-markdown huggingface dataset:
FIBA Europe Cup 2015–2016

**[[FIBA Europe Cup]]in kausi 2015–2016** oli sarjan ensimmäinen kausi. Sarjaan osallistui 32 maasta 56 joukkuetta, jotka jaettiin 14 neljän joukkueen alkulohkoon. Alkulohkojen kaksi parasta joukkuetta ja kummankin konferenssin kaksi parasta kolmanneksi sijoittunutta joukkuetta etenivät neljän joukkueen jatkolohkoihin, joista pudotuspelivaiheeseen etenivät kunkin lohkon kaksi parasta joukkuetta. Neljä parasta joukkuetta pelasivat ns. Final Four -turnauksen. Suomesta kilpailuun osallistuivat Joensuun Kataja ja KTP. Katajan Teemu Rannikko pelasi sarjan 10,1 koriinjohtaneen syötön ottelukohtaisella keskiarvolla, mikä lienee ollut ainakin 25 vuoteen ja mahdollisesti sarjan edeltäjän perustamisvuodesta 1971 lähtien Euroopan kolmanneksi korkeimman kansainvälisen sarjakilpailun korkein tilastolukema.

FIBA Europe Cupin ensimmäisen mestaruuden voitti saksalainen Skyliners Frankfurt, joka kaatoi loppuottelussa italialaisen Pallacanestro Varesen 66–62. Pronssin voitti ranskalainen Élan Chalon voitettuaan venäläisen BK Jenisei Krаsnojarskin 103–72.

## Osallistujat

* Irlannin koripalloliitto perusti Hibernia Basketballin sarjaan osallistumista varten.
* BC Timișoaran vetäydyttyä kilpailusta sen tilalle nimettiin KK Helios Domžale.

## Lähteet

## Aiheesta muualla
* Virallinen kotisivu
Sotajoki (Savukoski)

**Sotajoki** on joki Savukoskella. Se saa alkunsa Sotatunturilta ja on Nuortijoen lähdejoki. Sen pituus on noin 30 kilometriä.

## Lähteet
Maddison Inglis

**Maddison Inglis** (s. 14. tammikuuta 1998 Perth) on australialainen tennispelaaja. Parhaimmillaan hän on ollut kaksinpelissä WTA-listan sijalla 768 helmikuussa 2015.

Inglis voitti villin kortin vuoden 2016 Australian avointen pääsarjaan voitettuaan australialaisten väliset karsinnat. Hän hävisi kuitenkin pääsarjan avauskierroksella Jekaterina Makarovalle.

## Lähteet

## Aiheesta muualla
* 
*
Ristikkotalo

**Ristikkotalo** on rakennus, jonka seinissä käytetään ristikkorakennetta. Ristikkorakenteessa vaakasuorat, pystysuorat ja vinottain asetetut hirret muodostavat talon kantavan rakenteen. Hirsien välit on täytetty yleensä tiilellä. Tiilen ohella hirsien välit voidaan täyttää myös laastilla ja oksista punotulla ristikkopunoksella.

Ristikkorakenne oli yleinen sekä Kiinassa että Japanissa, ja Pohjois- ja Keski-Euroopassa se oli suosittua asuintaloissa 1600-luvulle saakka, etenkin Saksassa ja Ranskassa. Englannissa ristikkotaloja rakennettiin erityisesti niillä seuduilla, joissa kiveä oli vähän saatavilla. Ristikkotalot levisivät eurooppalaisten siirtolaisten mukana myös Pohjois-Amerikkaan.

Ristikkotalojen tyypillinen piirre on ulkoneva toinen kerros, joka antaa lisätilaa, mutta myös tasapainottaa rakennusta. Kantavia hirsirakenteita koristeltiin 1200–1300-luvuilla suojeluspyhimysten kuvilla tai toistuvilla ornamenteilla. Seuraavien vuosisatojen aikana korostettiin tummien hirsien ja niiden väliin jäävien vaaleiden pintojen eroa. Väleissä saatettiin käyttää kalanruotokuvioon aseteltuja tiiliä tai koristella rappaus reliefein ja kuvioin. Ristikkotaloihin ryhdyttiin myös lisäämään koristeeksi hirsiä, jotka eivät olleet rakenteen kannalta välttämättömiä. Saksassa oli vallalla yksinkertaisempi ja karumpi tyyli, joka korosti varsinkin talojen jykeviä kulmarakenteita.

## Lähteet

## Aiheesta muualla
Sotatunturi

**Sotatunturit** eli *Rannimmainen ja Maaimmainen Sotatunturi*, ovat kaksi tunturia Savukoskella. Sieltä saavat alkunsa Sotajoki ja Vouhtujoki, jotka laskevat Nuorttiin. Tuntureiden korkeus on 413 metriä.

## Lähteet
Altopiano della Vigolana

**Altopiano della Vigolana** on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä kuntaa, Bosentino (838 asukasta), Centa San Nicolò (627), Vattaro (1&nbsp;203) ja Vigolo Vattaro (2&nbsp;279), yhdistyivät muodostaen Altopiano della Vigolanan kunnan.

## Lähteet

## Aiheesta muualla
Australian avoin tennisturnaus 2016 – miesten nelinpeli

Turnauksen puolustava mestaripari oli Simone Bolelli ja Fabio Fognini. He hävisivät turnauksen toisella kierroksella Adrian Mannarinolle ja Lucas Pouillelle.

Jamie Murray ja Bruno Soares voittivat mestaruuden, voittaessaan loppuottelussa Daniel Nestorin ja Radek Štěpánekin luvuin 2–6, 6–4, 7–5.

## Sijoitetut pelaajat

# Jean-Julien Rojer /  Horia Tecău *(puolivälierät)*
# Ivan Dodig /  Marcelo Melo *(3. kierros)*
# Bob Bryan /  Mike Bryan *(3. kierros)*
# Rohan Bopanna /  Florin Mergea *(3. kierros)*
# Simone Bolelli /  Fabio Fognini *(2. kierros)*
# Pierre-Hugues Herbert /  Nicolas Mahut *(2. kierros)*
# **[[Jamie Murray]] /  [[Bruno Soares]] (mestari)**
# Henri Kontinen /  John Peers *(2. kierros)*


 Vasek Pospisil /  Jack Sock *(puolivälierät)*
 Łukasz Kubot /  Marcin Matkowski *(2. kierros)*
 Dominic Inglot /  Robert Lindstedt *(3. kierros)*
 Juan Sebastián Cabal /  Robert Farah *(3. kierros)*
 Raven Klaasen /  Rajeev Ram *(puolivälierät)*
 Treat Huey /  Maks Mirny *(puolivälierät)*
 Feliciano López /  Marc López *(2. kierros)*
 Pablo Cuevas /  Marcel Granollers *(välierät)*

## Kaavio

### Loppukierrokset

### Kaavion yläosa

#### Lohko 1

#### Lohko 2

### Kaavion alaosa

#### Lohko 3

#### Lohko 4

## Lähteet
* Main draw
Rakkaudella, Anna Puu

**Rakkaudella, Anna Puu** on suomalaislaulaja Anna Puun neljäs studioalbumi, joka julkaistiin CD:nä ja digitaalisesti ladattavana 9. lokakuuta 2015. Noin kuukautta myöhemmin, 13. marraskuuta 2015, albumi julkaistiin myös vinyylinä. Albumin on tuottanut Jukka Immonen.

Albumi nousi ensimmäisellä listaviikollaan Suomen virallisen albumilistan kymmenenneksi, joka on myös sen paras sijoitus. Albumi on ollut julkaisunsa jälkeen albumilistan 50:n myydyimmän albumin joukossa 14 viikkoa.

Albumi on Puun ensimmäinen Fried Music -levy-yhtiön alaisuudessa julkaisemansa albumi.

## Tekeminen
Albumin kappaleiden pohjia äänitettiin loppuvuodesta 2014 kahden viikon ajan Yhdysvalloissa Alabamassa Fame-studiossa. Matkalla olivat Puun lisäksi tuottaja Jukka Immonen sekä artistin nelihenkinen yhtye. Viimeistely ja lauluäänitykset tehtiin Helsingissä Fried Musicin omalla studiolla.

Albumi on ensimmäinen, jolla kaikkien kappaleiden sanoitukset on tehnyt Anna Puu itse. Tuotannollisesti albumilla on enemmän koneella ohjelmoituja kappaleita, kuin Puun aiemmilla albumiella. Vahvimmin uudenlainen tuotanto on havaittavissa kappaleessa ”Jos nää seinät osais puhua”. Puu on myös kertonut albumin olevan kolmeen aiempaan julkaisuunsa verrattuna enemmän ”popimpi”.

## Kappaleet

## Singlet
Albumin ensimmäinen single ”Ota minut tällaisena kuin oon” julkaistiin 8. toukokuuta 2015. Kappale oli *[[Napapiirin sankarit 2]]* -elokuvan tunnuskappale. Kappaleen musiikkivideossa nähtävät kohtaukset, joissa Puu itse esiintyy, on kuvattu Yhdysvalloissa albumin äänitysmatkalla. Kappale nousi heinä–elokuussa 2015 suomalaisten radiokanavien 18:nneksi soitetuimmaksi kappaleeksi.

Toinen single ”Kohta vapaita” julkaistiin albumin kanssa samanaikaisesti 9. lokakuuta 2015. Kappaleen musiikkivideo on kuvattu Inkoossa Fagervikin kartanon ympäristössä. Video on ohjannut albumin tuottajanakin toiminut Jukka Immonen. Kappale nousi vuoden 2015 viimeisellä viikolla suomalaisten radiokanavien 15:nneksi soitetuimmaksi kappaleeksi.

Myös ”Venus ja Mars” -kappale sai syksyllä 2015 jonkin verran radiosoittoa ja nousi radiolistan 43:nneksi.

## Arvostelut
* Helsingin Sanomat: 
* Keskisuomalainen: 
* Man Made Lifestyle: 
* Rumba: 
* Soundi: 

## Lähteet
Jason-3

**Jason-3** on kansainvälinen Maan meriä ja ilmastonmuutosta tutkiva tieteellinen satelliitti. Sen pääinstrumentti on tutka-altimetri, jolla mitataan merenpinnan korkeutta.

Jason-3 on jatkumoa vuosina 2001 ja 2008 laukaistulle Jason-1- ja Jason-2-satelliiteille. Jason-3 on Yhdysvaltain NASAn ja NOAAn, Ranskan CNES’n ja Euroopan EUMETSATin yhteishanke. Satelliitti laukaistiin onnistuneesti SpaceX:n Falcon 9 v1.1 -raketilla 17. tammikuuta 2016 kello 18.42 UTC-aikaa 66 asteen inklinaation polaariradalle Kaliforniasta.

Satelliitin rakensi Thales Alenia Space.

## Historia

Jason-3 oli alun perin tarkoitus laukaista 22. heinäkuuta 2015, mutta laukaisua lykättiin ensin 9. elokuuta, kun satelliitin yhdestä moottorista löydettiin epäpuhtauksia. Moottori jouduttiin korvaamaan uudella. Laukaisu viivästyi jälleen tämän jälkeen, kun Falcon 9 -raketin CRS-7 -rahtilento epäonnistui raketin tuhouduttua noin kaksi minuuttia laukaisun jälkeen. Jason-3 laukaistiin lopulta onnistuneesti 17. tammikuuta 2016 kello 18.42 UTC-aikaa Vandenberg Air Force Basesta, Kaliforniasta. Laukaisun yhteydessä SpaceX saada raketin ensimmäisen vaiheen laskeutumaan ASDS-lautalle. Raketti osui onnistuneesti lautalle, mutta kaatui yhden tukijaloista petettyä.

## Lähteet

## Aiheesta muualla

* Jason-3 NASAn JPL:n verkkosivuilla
* Jason-3 NASAn JPL:n Ocean Surface Topography -ohjelman verkkosivuilla
* Jason-3 NOAAn verkkosivuilla
* Jason-3 CNES’n verkkosivuilla 
* Jason-3 EUMETSATin verkkosivuilla 
* Jason-3 ESAn eoPortal -verkkosivulla
Nyrkkitappelu

**Nyrkkitappelu** on suomalainen punkrock-yhtye, jonka perustivat Tampereella vuonna 2010 Horo-Hepe ja Nästi Jeskanen. Kotisivujensa mukaan yhtye soittaa ”irtosuhteisiin yllyttävää nuorisomusiikkia”.

## Historia

Nyrkkitappelun Nyrkkitappelu-EP:n B-puolen avaava kappale ”Tyttöjen farkut” valittiin pian singlen julkaisun jälkeen Radio Rockin Kesäpojat-ohjelman viralliseksi kesäbiisiksi. Samaan aikaan singlen A-puolen ensimmäinen kappale ”Voi pyhä äiti, nyt mennään!” soi useasti YleX-radiokanavalla. 

Ennen ensialbumin julkaisua Blast of Silence julkaisi myös Nyrkkitappelun Toinen seiska -nimisen EP:n. Toinen EP ei saavuttanut samanlaista huomiota kuin ensimmäinen single, vaikka sillä olevasta kappaleesta ”Mä vihaan mun bändikavereita” tuli yksi yhtyeen suosituimmista kappaleista.

Radiosoiton sekä ahkeran keikkailun myötä Svart Recordsin ja Blast of Silencen yhteistyössä julkaisema debyyttialbumi Bangkok Shocks, Saigon Shakes, Nyrkkitappelu Rocks nousi Suomen virallisen listan sijalle 17. Albumi äänitettiin nopeasti livesoittona tamperelaisen Day Eleven -yhtyeen treenikämpällä, ja se sisälsi singlejulkaisujen A- ja B-puolien ensimmäiset kappaleet uudelleen äänitettynä. Albumin julkaisun jälkeen yhtye jatkoi ahkeraa keikkailua ympäri Suomen. Vuoden 2013 Femmagaalassa yhtye pokkasi vuoden tulokkaalle jaettavan Puskista-Femma-palkinnon. 

Stupido Records julkaisi yhtyeen toisen albumi Haluan olla rocktähti ja saada paljon naisia vuonna 2013. Albumin nimi on piikittelyä edellisen albumin Rumbassa lytänneen toimittajan suuntaan. Albumi on musiikiltaan nopeampi ja sanoituksiltaan aggressiivisempi kuin aiempi. Albumilta ei julkaistu vinyylisinglejä. Sen sijaan julkaistiin aikakaudelle hyvin epätyypillinen CD-single ”Onko sulla lupa pitää kivaa?”. Toisen albumin myötä Nyrkkitappelun keikkatahti kiihtyi, ja yhtye teki useita loppuunmyytyjä keikkoja ympäri Suomen mm. Pää Kii -yhtyeen kanssa yhdessä tehdyllä PunkRock X-mas -kiertueella. 

Kolmatta albumiaan Mitä saisi olla? yhtye valmisteli huomattavasti huolellisemmin kuin edeltäviä. Albumi äänitettiin Lauri Elorannan studiolla Helsingissä ja sen julkaisi Stupido Records huhtikuun 2016 loppupuolella. Albumilta irrotetuista singlekappaleista ”Haureus sekoittaa mun pään” ja ”Sun lapset on mun lapsia nyt” julkaistiin musiikkivideot sekä digisinglet.

## Jäsenet
* Horo-Hepe (Heikki Kuivala) – laulu
* Tollo Miljoona – kitara
* Jee Jee Lavone – basso
* ”Luca Di Giovanni” – rummut

## Diskografia
### Studioalbumit
* 
* 
* 
* 
* 
* 

### EP:t
* 
* 
* 

### Singlet
* ”Onko sulla lupa pitää kivaa?” (2014, Stupido)
* ”Haureus sekoittaa mun pään” (2016)
* ”Sun lapset on mun lapsia nyt” (2016)
* ”Kolme tölkkiä Lidlin kassissa” (2019)
* ”Anna mulle kesää” (2020)
* ”Laiffi vetää mua feissiin” (2020)
* ”Pariskunnat / Taksilla Pittiin” (2021)
* ”Tästä se lähtee!” (2022)
* ”Farkkuhaarniska” (2022)
* ”Nosta sun nyrkkis ilmaan!” (2025)

## Lähteet

## Aiheesta muualla
* Kotisivu
Kimarat

**Kimarat** (, ) on Antoni D' Oconin luoma espanjalainen piirrossarja vuodelta 1987. Sitä esitti alun perin Televisión Española. Sarjan hahmoja ovat Ana-ananas, Pakki-banaani, Oka-kaktus ja Kumba-tyttö. Suomessa sarjaa esitettiin vuodesta 1989 vuoteen 1992. Anan äänenä toimi Risto Aaltonen, Pakin äänenä Veikko Honkanen ja Okan äänenä Aarre Karén, sekä Kumban äänenä yleensä Maija-Liisa Peuhu.

**VHS-julkaisut Suomessa**
* Kimarat seikkailevat jättiläisten maassa 
* Kimarat pelastavat pulasta 
* Kimarat ja kummitusmetsä
* Kimarat haastavat hyypiöitä
* Kimarat keksivät keinon
* Kimarat ja kaktustinatähti
* Kimarat valassotasilla
Myanmarin parlamenttivaalit 2015

**Myanmarin parlamenttivaalit** järjestettiin 7. marraskuuta 2015. Ensimmäistä kertaa vuosikymmeniin myös oppositio sai osallistua vapaasti vaaleihin. Neljäsosa paikoista oli varattuna armeijalle, joten sen valta pysyi yhä merkittävänä maassa, jota sotilasjuntta hallitsi vuosina 1962–2011.

Vaalit sujuivat rauhallisesti eivätkä tarkkailijat havainneet paljoa vilppiä.

Oppositiojohtaja Aung San Suu Kyin NLD-puolue sai selvän enemmistön äänistä.

## Lähteet
Olavi Sotavalta

**Kaarle Arvo Olavi Sotavalta** (28. heinäkuuta 1918 – 6. joulukuuta 1991) oli suomalainen eläintieteilijä ja professori. Hän oli Oulun yliopiston eläinfysiologian professori 1965–1978. Hän tutki muun muassa hyönteisten ääniä ja lennon fysiologiaa. Tutkimuksen kohteina olivat myös siilikehrääjät ja suurperhosten levinneisyys.

## Lähteet
Hillevi Koski

**Esther Ström**, kirjailijanimi **Hillevi Koski** (1890 – ?) oli amerikansuomalainen kirjailija jonka molemmat julkaistut romaanit sijoittuivat amerikansuomalaisten pariin.

Hillevi Koski oli kotoisin Mikkelistä. Yhdysvalloissa hän asui San Franciscossa ja toimi siellä voimistelunopettajana naistenklubissa *Western Women's Club*. Koski käytti Yhdysvalloissa avionimeään Esther Ström. Koski kirjoitteli aktiivisesti suomalaisiin sanomalehtiin, varsinkin Mikkelin Sanomiin, muun muassa San Franciscon maailmannäyttelystä.

## Teoksia
* *Omantunnon tiellä* : romaani. WSOY 1933
* *Unohtumaton nuoruus* : romaani. WSOY 1936
* *Tulva* ; kirjoittanut Hillevi Koski. New York ei julk. vuotta

## Lähteet
OD Kokemus

**OD Kokemus** (oik.  **Olli Ahti**, s. 28. toukokuuta 1994) on suomalainen rap-artisti ja tuottaja Helsingin Kannelmäestä. Hänet tunnetaan tummasävyisestä ja melankolisesta Southern hip hop-tyylisestä tuotannostaan, ja hän on tehnyt paljon yhteistyötä samankaltaisten artistien kuten Sairas T:n, Silmälappu-Steven ja Tuuttimörön kanssa. OD Kokemus tuottaa kaikki biittinsä itse.

OD Kokemus on julkaissut tähän mennessä kaksi täyspitkää albumia ja muutamia lyhytsoittoja ja yhteistyöalbumeita

4. joulukuuta 2015 Överdog-levymerkillä julkaistu albumi *Alas* nousi Suomen virallisella albumilistalla sijalle 41.

## Diskografia

**Överit Kokemukset* (2011, omakustanne)
**Viimesii Päiviä* (2014, omakustanne)
**Alas* (2015, Överdog)
*Rituaali (2018, 3rd Rail Music)

## Lähteet
Kissankidat

**Kissankidat** (*Chaenorhinum*) on kasvisuku ratamokasvien heimossa. Siihen kuuluu 27 lajia yksi- ja monivuotisia ruohoja. Niitä esiintyy erityisesti Välimeren alueella ja Turkissa. Kissankitalajeista kesä-, pikku- ja meiramikissankitaa viljellään koristekasvina. Pikkukissankita esiintyy luonnonkasvina Pohjoismaissa ja Suomessakin.

## Lajeja
* kesäkissankita (*Chaenorhinum glareosum*)
* pikkukissankita eli kissankita (*Chaenorhinum minus*)
* meiramikissankita (*Chaenorhinum origanifolium*)

## Lähteet

## Aiheesta muualla
* Finto: Kassu – Kasvien suomenkieliset nimet: Kissankidat (''Chaenorhinum'')
* Suomen Lajitietokeskus: Kissankidat – ''Chaenorhinum''
* ITIS: ''Chaenorhinum'' 
* United States Department of Agriculture (USDA): ''Chaenorhinum''
Venedikt Jerofejev

**Venedikt Vasiljevitš Jerofejev** (, 24. lokakuuta 1938 Pajakanta, toisen tiedon mukaan Tšuuppa – 11. toukokuuta 1990 Moskova) oli venäläinen kirjailija.

Venedikt Jerofejev syntyi rautatievirkailijan perheeseen. Isä pidätettiin vuonna 1946 syytettynä neuvostovastaisen propagandan levittämisestä, ja poika vietti viisi vuotta lastenkodissa. Jerofejev suoritti keskikoulun Kirovskissa ja opiskeli sen jälkeen Moskovan yliopiston filologisessa tiedekunnassa, josta hänet puolentoista vuoden jälkeen erotettiin poissaolojen takia. Jerofejev opiskeli jonkin aikaa maaseutukaupunkien opettajakorkeakouluissa ja työskenteli sen jälkeen sekalaisissa ammateissa eri puolilla Neuvostoliittoa.

Jerofejevin elämäntapa ja kirjailijanura olivat eräänlainen vastalause neuvostoyhteiskunnan normeille. Osa hänen tuotannostaan on kadonnut, osa levisi samizdat-kopioina tai ilmestyi lännessä. Kirjailijan pääteos on ”runoelma” *[[Moskova-Petuški]]* (*Moskva-Petuški*), joka julkaistiin ensimmäisen kerran Israelissa vuonna 1973. Alkoholistin paikallisjunamatkasta kertova kirja on groteski, koominen ja filosofinen kuvaus pysähtyneisyyden ajan Neuvostoliiton arkielämästä. Sitä pidetään venäläisen underground-kirjallisuuden merkkiteoksena.

## Suomennetut teokset
* Venedikt Erofejev, *[[Moskova-Petuški]]: runoelma*. Suom. Esa Adrian. Helsinki: Gummerus, 1990. 
* "Vasili Rozanov eksentrikon silmin". Teoksessa *Hauskat hautajaiset: venäläistä nykyproosaa*. Toimittanut ja suomentanut Jukka Mallinen. Helsinki: Orient Express, 1991. 

## Lähteet

## Aiheesta muualla
* Venedikt Jerofejeville omistettu sivusto
Elintarviketurvallisuus

**Elintarviketurvallisuus** on joukko ruoan käsittelyn, valmistuksen ja säilytyksen käytäntöjä, joiden tarkoituksena on taata ruoan turvallisuus kuluttajalle. Käytännöt on suunniteltu vähentämään elintarvikkeiden altistusta vaaratekijöille ja tunnistamaan vaaralliset elintarvikkeet. Elintarvikkeisiin liittyviä vaaratekijöitä ovat ruoka-aineiden luonnostaan tai altistumisen vuoksi sisältämät myrkylliset yhdisteet, haitalliset pieneliöt sekä vieraat esineet, kuten lasinsirut.

Kansainvälinen standardisoimisjärjestö ISO on kehittänyt elintarviketurvallisuuden käytäntöjä määritteleviä standardeja, kuten standardisarjan ISO 22000. Näiden standardien mukaisten käytäntöjen noudatusta valvovat useat alueelliset tai kansalliset virastot, kuten Euroopan elintarviketurvallisuusvirasto (EFSA) ja Yhdysvaltain Food and Drug Administration. Suomessa elintarviketurvallisuuden käytäntöjen noudatusta valvoo Ruokavirasto, jonka ohjeistuksen perusteella kunnat tekevät käytännön elintarvikevalvontaa yrityksissä. Tulli valvoo elintarvikkeiden turvallisuutta laboratoriotutkimuksin, joilla voidaan tutkia esimerkiksi elintarvikkeiden sisältämien lisäaineiden, kasvinsuojeluaineiden jäämien ja hometoksiinien määriä. Tullin suorittamat tutkimukset kohdistuvat kolmansien maiden ja EU:n sisäkaupan tuontiin.

## Katso myös
*Ruokamyrkytys
*Säilöntä

## Lähteet

## Aiheesta muualla

* Elintarviketurvallisuus: valvonta. Ruokavirasto
Professori Martensin lähtö

**Professori Martensin lähtö** () on virolaisen kirjailijan Jaan Krossin vuonna 1984 ilmestynyt historiallinen romaani. Teos kertoo omaelämäkerralliseen tyyliin virolaissyntyisen Venäjän keisarikunnan palveluksessa työskennelleen diplomaatin ja oikeustieteilijän Friedrich Martensin (1845–1909) elämästä.

Kirjan tarinassa minäkertojana esiintyvä päähenkilö peilaa pohdinnoissaan elämäänsä saksalaiseen Georg Friedrich von Martensiin (1756–1821), joka oli Friedrich Martensin tavoin kansainvälisen oikeuden oikeustieteilijä ja diplomaatti. Teoksen tapahtumat sijoittuvat Martensin viimeiselle junamatkalle, joka päättyi hänen kuolemaansa Valgan rautatieasemalla. Matkalla päähenkilö tapaa Helsingin yliopistossa opiskelleen nuoren virolaisen naisen, Hella Wuolijoen.

Professori Martensin lähtö on usein mainittu huomionarvoisena Martensin elämäkertana, vaikka kyseessä on fiktiivinen teos. Krossin on myöhemmässä historian tutkimuksessa todettu perehtyneen erittäin perusteellisesti Martensin elämään, vaikka tarinassa onkin joitain selviä poikkeamia todellisuudesta. Kirjailijalla itsellään on romaanin päähenkilön kanssa samankaltainen tausta virolaissyntyisenä juristin koulutuksen saaneena miehenä, joka yliopistourallaan keskittyi nimenomaan kansainväliseen lainsäädäntöön.

## Romaanin synty
Kross toteaa omaelämäkertansa *Rakkaat kanssavaeltajat* toisessa osassa keskustelleensa Martensista useaan otteeseen virolaisen oikeustieteen professorin Leo Leesmentin kanssa. Leesment oli tarkkaillut maineikasta professoria lapsena, kun hän oli asunut Pärnussa lähellä Martensien kotitaloa. Leesmentin avulla Kross oli myös saanut yhteyden elossa olleeseen Martensin sukulaiseen, jonka kanssa Kross oli käynyt kirjansa päähenkilöä koskevaa kirjeenvaihtoa.

## Lähteet
Simo Ojaniemi

**Simo Ojaniemi** on suomalainen videopelisuunnittelija, jota pidetään Suomen videopelialan pioneerina. Hän kehitti 1980-luvun alussa Commodoren laitteille pelit *Herkkusuu*, *Myyräjahti*, *[[Mehulinja]]* ja *[[Raharuhtinas]]*, jotka julkaisi Amersoft. Mehulinjaa pidettiin pitkään ensimmäisenä suomalaisena kaupallisena videopelinä, kunnes *[[Chesmac]]* (1979) löydettiin.

Ojaniemi alkoi kehittää tietokonepelejä, kun hänen veljensä Juha Ojaniemi hankki Commodore VIC-20 -tietokoneen. He kokeilivat BASIC-kielellä pienten pelien ohjelmointia, ja tarvitsivat pian Super Expander -moduulin lisämuistia varten. He kutsuivat itseään nimellä ”Juhonov & Shimoviz Productions”, ja kolmas henkilö markkinoi heidän pelejään. *[[Poke & Peek]]* -lehden numerosta 1/1983 he huomasivat tiedotteen Commodoren maahantuojan järjestämästä ohjelmointikilpailusta, johon he lähettivät *Juice Belt* -nimisen pelin. Se sai jaetun ensimmäisen sijan Juha Salomäen *[[Yleisurheilu (videopeli)|Yleisurheilu]]*-pelin kanssa.

Amer-yhtymän Weilin & Göös -kustantamo otti Ojaniemeen yhteyttä, ja halusi julkaista *Juice Beltin*. Hän teki sopimuksen *Myyräjahdista*, *Herkkusuusta* ja *Juice Beltistä*, mutta kustantamo vaati periaatteesta peleille suomenkielisiä nimiä, joten *Juice Belt* uudelleennimettiin *Mehulinjaksi*. *Hirmuvalta*-pelin Ojaniemen tuli sovittaa Commodore 64:lle sopivaksi. Julkaisuoikeuksista maksettiin kertakorvaus, joka oli yli tuhat markkaa; mikäli peli myi hyvin, Ojaniemi olisi saanut lisärahaa. Pelit eivät kuitenkaan myyneet niin hyvin, että bonuksia olisi maksettu. *Hirmuvallan* C64-versiota varten Ojaniemi sai käyttöönsä Commodore 64 SX:n. Vastikään perustettu Amersoft vaati pelin nimen muuttamista *RahaRuhtinaaksi*. BASICin hitauden ja RAM-muistin vähyyden takia Ojaniemi toteuttu pelin grafiikan BASICin print-käskyllä, joka tulosti merkkijonoja.

Ojaniemi ei kuitenkaan tullut toimeen pelien kehittämisellä, ja lopetti alalla *Raharuhtinaan* jälkeen.

## Kehitetyt pelit
**[[Mehulinja]]* (VIC-20, 1984)
**Myyräjahti*
**Herkkusuu*
**[[Raharuhtinas]]* (Commodore 64, 1984)

## Katso myös
*Suomen videopelialan historia

## Lähteet
Pikkukissankita

**Pikkukissankita** eli **kissankita** (*Chaenorhinum minus*) on yksivuotinen pienikokoinen ratamokasvilaji. Se on läheistä sukua leijonankidoille (*Antirrhinum*).

## Ulkonäkö

Pikkukissankita kasvaa 5–30 senttimetriä korkeaksi. Lehdet ovat pituudeltaan yhdestä kolmeen senttimetriä. Niiden lavat ovat tasasoukkia – pitkulaisen puikeita ja tylppiä. Pitkäperäiset pienet kukat kasvavat yksittäin lehtihangoissa. Kukan vaaleanvioletti teriö on kooltaan kahdeksan millimetriä ja siinä on lyhyt kannus. Hedelmänä on reikäluomainen kota, johon aukeaa kaksi reikää.

## Levinneisyys
Pikkukissankitaa esiintyy alkuperäisenä Euroopassa ja Turkissa. Se on levinnyt myös muihin maanosiin. Yhdysvalloissa ja Kanadassa se on laajasti levinnyt tulokas.

Suomessa pikkukissankita on harvinainen, mutta 2000-luvulla paljon yleistynyt uustulokas. Se kasvaa vakiintuneena tai satunnaisena tulokkaana Etelä- ja Keski-Suomessa. Laji kasvaa erityisesti liikennealueilla, kuten satamissa ja ratapihoilla. Alun perin se on levinnyt maahan satamien kautta. Pikkukissankita pystyy kasvamaan poikkeuksellisen niukoillakin paikoilla, kuten sepelissä, kiviportaiden raoissa ja kivetysten väleissä.

## Lähteet

## Aiheesta muualla
* Kasviatlas 2022: (Pikku)kissankidan (''Chaenorhinum minus'') levinneisyys Suomessa.
* Luontoportti: Kissankita (''Chaenorhinum minus'')
* Pohjolan kasvien pauloissa: ''Chaenorhinum minus'' – kissankita, pikkukissankita
* ITIS: ''Chaenorhinum minus''
Madafakin darra

”**Madafakin darra**” on suomalaisen rap-musiikkia esittävän Roope Salminen & Koirat -yhtyeen kolmas single. Se julkaistiin 24. kesäkuuta 2015. Radioensisoittonsa kappale oli saanut jo 20. kesäkuuta. Roope Salminen on kuvaillut ”Madafakin darra” -kappaletta ”iloiseksi rallatukseksi krapulasta”.

Kappaleen ovat säveltäneet Jarkko Ehnqvist, Ida Paul ja Matias Keskiruokanen sekä yhtyeen jäsenet Iivari Suosalo ja Jon-Jon Geitel. Sanoituksen ovat tehneet Ehnqvist, Paul, Keskiruokanen ja Joonas Angeria sekä yhtyeen jäsenet Suosalo, Salminen ja Ossi Saarinen. Sovittajina ovat toimineet Ehnqvist, Paul, Keskiruokanen ja Suosalo. ”Madafakin darran” ovat tuottaneet MGI, Jarkko Ehnqvist ja Jonas Olsson. Kappaleella on mukana vierailevana laulajana Ida Paul.

Yhtye on saanut singlestä platinalevyn.

## Listasijoitukset
”Madafakin darra” sijoittui Suomen virallisella listalla ykköseksi sekä single- että latauslistalla. Singlelistalle se nousi viikolla 27/2015 ja piti ykkössijaa viikon 29 ajan. Latauslistalle kappale nousi samalla viikolla, ja ensimmäisellä sijalla se oli viikot 28, 31 ja 33–34. Yhteensä listaviikkoja kertyi singlelistalla 15. Latauslistalla ”Madafakin darra” oli edelleen viikolla 2/2016, joka oli sen 25. listaviikko. Kappale nousi ykköseksi myös Suomen radiosoittolistalla, jonne se nousi niin ikään viikolla 27. Soitetuimpana radiokappaleena se oli viikot 35 ja 37.

## Musiikkivideo
Kappaleeseen julkaistiin Miro Laihon ohjaama musiikkivideo 19. heinäkuuta 2015 YouTube-videopalvelussa, jossa sitä on katsottu 2,8 miljoonaa kertaa. Videolla yhtyeen jäsenet ovat krapulaisina lastenkutsuilla, ja lisäksi se sisältää otteita yhtyeen kesän 2015 keikoista. Yhtyeen keulahahmo Roope Salmisen isä, näyttelijä Eppu Salminen esiintyy videolla armeijahenkisessä roolissa. Eppu Salminen on mukana myös kappaleen ääniraidalla yhden lauseen verran paheksumassa krapulaista poikaansa.

## Lähteet
Alberto Cardaccio

**Alberto Víctor Cardaccio Traversa** (26. elokuuta 1949 – 28. tammikuuta 2015) oli uruguaylainen jalkapalloilija. Cardaccio oli keskikenttäpelaaja. Hän aloitti uransa montevideolaisessa Danubiossa, mutta siirtyi 1974 Racing Clubiin. Seuraavana vuonna hän siirtyi Meksikoon pelaamaan, jossa pelasi uransa loppuun asti. Hän edusti Uruguayn maajoukkuetta yhteensä 15 ottelussa, joissa teki kolme maalia. Hän edusti maajoukkueessa myös vuoden 1974 MM-kilpailuissa.

Cardaccio kuoli tammikuussa 2015 65-vuotiaana auto-onnettomuudessa.

## Lähteet
The Shannara Chronicles

**The Shannara Chronicles** on Alfred Goughin ja Miles Millarin luoma fantasiasarja, joka perustuu Terry Brooksin *[[The Sword of Shannara (kirjasarja)|The Sword of Shannara]]* -kirjasarjaan. Sarjan esittäminen alkoi Yhdysvalloissa MTV-kanavalla 5. tammikuuta 2016.

Vuonna 2017 ilmoitettiin sarjan siirtyneen Spike-kanavalle. Toisen kauden esittäminen alkoi 11. lokakuuta 2017.

Tammikuussa 2018 ilmoitettiin sarjan jäävän kahden tuotantokauden mittaiseksi.

## Näyttelijät

## Tuotanto
Sonar Entertainment ja Farah Films hankkivat *Shannara*-kirjojen televisio-oikeudet vuonna 2012. *MTV* ilmoitti vuonna 2013 *The Sword of Shannara* -kirjasarjaan perustuvan televisiosarjan olevan tekeillä.

Sarjan tuottajina toimivat Dan Farah, Jon Favreau, Miles Millar, Al Gough ja Jonathan Liebesman. Käsikirjoittajana toimii *Shannara*-kirjasarjan luoja Terry Brooks. Brooks on kertonut haastattelussa olevansa tyytyväinen tapaan, jolla televisiosarja huomioi kirjojen tarinan.

16. tammikuuta 2018 ilmoitettiin sarjan lopettamisesta. Seuraavana päivänä Sonar Entertainment kertoi etsivänsä uutta julkaisijaa sarjan mahdolliselle kolmannelle kaudelle.

### Kuvaaminen
Sarjan studiokuvaukset tehtiin Aucklandissa, minkä lisäksi sarjaa kuvattiin eri puolilla Uutta-Seelantia.

### Tuotantokaudet
Huhtikuussa 2016 MTV tilasi sarjasta toisen tuotantokauden.

## Lähteet

## Aiheesta muualla
* ''The Shannara Chroniclesin'' virallinen kotisivu  
*
Egon Horst

**Egon Horst** (25. marraskuuta 1938 – 14. helmikuuta 2015) oli saksalainen jalkapalloilija. Horst aloitti uransa Schalkessa vuonna 1960, jossa pelasi yhteensä 124 ottelua tehden niissä kaksi maalia. Vuonna 1965 hän siirtyi Hamburger SV:hen, jossa pelasi 119 ottelua tekemättä maaleja.

## Lähteet
Christian Krohg

**Christian Krohg** (13. elokuuta 1852 Aker, Norja – 16. lokakuuta 1925 Oslo, Norja) oli norjalainen taidemaalari ja kirjailija. Hänen prostituutiota yhteiskunnallisena ilmiönä kuvaava teoksensa *Albertine* (1886) takavarikoitiin siveettömänä. Krohg oli merkittävä naturalismin tienraivaaja ja kehittäjä.
## Valikoituja teoksia

File:Christian Krohg-Sovende mor med barn 1883.jpg|*Nukkuva äiti ja lapsi*, maalattu vuonna 1883.
File:Christian Krohg - Tired - Google Art Project.jpg|*Väsynyt* .
File:Christian Krohg - Struggle for Survival - Google Art Project.jpg|*Olemassaolon kamppailu*, maalattu vuosina 1888-89-
Christian Krohg - Leiv Eirikson discovering America - Google Art Project.jpg|*Leif Erikson löytää Amerikan*, maalattu vuonna 1893.


## Lähteet

## Aiheesta muualla

* Christian Krohg Tietosanakirja (1909)
* Christian Krohg, Store norske leksikon
Koripallon I-divisioona-kausi 2014–2015

**Kausi 2014–2015** oli koripallon I-divisioonan 40. kausi. I-divisioona pidettiin jaettuna kahteen erilliseen sarjaan, I-divisioona A:han ja I-divisioona B:hen.

I-divisioona A:n runkosarjan viimeiseksi jäänyt Forssan Koripojat ei pudonnut I-divisioona B:hen, kun seitsemänneksi sijoittunut Namika Lappeenranta pudottautui vapaaehtoisesti sarjatasoa alemmas. Sarjan korikuninkuuden voitti Oulun NMKY:n Mark Hill, ja sarjan parhaan pelaajan palkinnon sai Korihaiden Mikko Jalonen. I-divisioona B:stä nousi sarjatasoa ylemmäs HBA-Märsky. MIDB:n korikuninkuuden voitti PeU Basketin Paul Harrison, ja sarjan parhaana pelaajana palkittiin HBA-Märskyn Lauri Markkanen.

## Lähteet
* Miesten I divisioona A - Suomen koripalloliitto 
* Miesten I divisioona B - Suomen koripalloliitto 

### Viitteet
Luis Estrada

**Luis Elian Estrada Mazorra** (s. 10. maaliskuuta 2000) on kuubalainen lentopalloilija. Seurajoukkuetasolla hän edustaa kotimaansa La Habanaa.

Kuuban maajoukkueessa Estrada debytoi 15-vuotiaana vuoden 2015 maailmanliigassa.

## Lähteet
Joni Snoro

**Joni Snoro** (s. 1993 Jyväskylä) on suomalainen muusikko, joka tunnetaan Frosttide-yhtyeen perustajana ja laulaja-kitaristina. Marraskuussa 2016 Joni perusti uuden yhtyeen nimeltä Ephemerald. 

Joni Snoro liittyi vuonna 2014 ESP:n Suomi-perheeseen, johon kuuluu myös mm. Children of Bodomin Alexi Laiho, Nightwish-yhtyeen Emppu Vuorinen sekä Amorphis-yhtyeen Esa Holopainen.

Myöhemmin Snoro liittyi myös Amerikkalaisen InTuneGp plektramerkin, sekä DR Strings kitarankielimerkin perheeseen.
Ella Viitasuo

**Ella Viitasuo** (s. 27. toukokuuta 1996 Lahti) on suomalainen jääkiekkoilija, pelipaikaltaan puolustaja, joka laukoo vasemmalta.' 

Viitasuon kasvattajaseura on Pelicans 2000. Hän on pelannut SM-sarjaa/naisten liigaa Team Kuortaneessa 2012–2015, JYPissä 2015–2016, Espoo Unitedissa 2016–2017, Bluesissa 2017–2019 ja Kiekko-Espoossa kausilla 2019–2022. Kaudella 2022–2023 hän edusti Svenska damhockeyliganissa HV71-seuraa. Hän voitti Suomen-mestaruuden JYPissä 2016, Bluesissa 2019 sekä Kiekko-Espoossa 2021 ja 2022.

Viitasuo on pelannut SM-sarjassa/liigassa 275 runkosarjaottelua. Niissä hän on tehnyt 44 maalia ja antanut 78 maalisyöttöä. Pudotuspeleissä hän on tehnyt 78 ottelussa 18 maalia ja antanut 25 maalisyöttöä. SDHL:ssa hän on tehnyt 32 runkosarjaottelussa kaksi maalia ja antanut kolme maalisyöttöä. Kahdessa pudotuspeliottelussa hän on antanut yhden maalisyötön.

Viitasuo kuului Suomen joukkueeseen alle 18-vuotiaiden MM-kilpailuissa 2012, 2013 ja 2014. Naisten maajoukkueessa hän pelasi ensimmäisen kerran elokuussa 2014. Hän kuului neljänneksi sijoittuneeseen Suomen joukkueeseen MM-kilpailuissa 2016. Pyeongchangin olympialaisissa 2018 hän saavutti pronssia,  Suomen MM-kilpailuissa 2019 hopeaa, ja niin Kanadan MM-kilpailuissa 2021 kuin Pekingin olympialaisissa 2022 pronssia. Hän pelasi MM-kilpailuissa myös 2022 ja 2023. Hän on pelannut 177 naisten maaottelua, joissa hän on tehnyt kuusi maalia ja saanut viisi syöttöpistettä. MM-kilpailujen 25 ottelussa hän on tehnyt kolme maalia, olympialaisissa hän on pelannut kolmetoista ottelua ilman tehopisteitä.

## Lähteet
Merihalikka

**Merihalikka** eli **halikka** (*Mertensia maritima*) on monivuotinen merenrannoilla kasvava lemmikkikasvilaji. Laji on myös koristekasvikäytössä.

## Ulkonäkö

Merihalikka kasvaa 10–60 senttimetriä pitkäksi, varret ovat rentoja. Koko kasvi on karvaton. Lehdet ovat sinivihreitä, möyheitä, kolmesta kuuteen senttimetrin pituiset, yläpinnalta nystyisiä ja osterinmakuisia. Merihalikan kukinto on runsashaarainen toispuolinen viuhko. Kukassa on syvään liuskainen verhiö ja kuusi millimetriä leveä kellomainen teriö. Kukka vaihtaa väriä kukinnan aikana vaaleanpunaisesta siniseen.

## Levinneisyys
Merihalikkaa esiintyy Pohjois-Euroopan, Grönlannin, pohjoisen Pohjois-Amerikan merenrannikoilla ja Koillis-Siperian ääressä.

Pohjoismaissa merihalikkaa esiintyy Ruotsissa, Norjassa, Tanskassa, Islannissa, Färsaarilla ja Huippuvuorilla Atlantin ja Jäämeren rannikoilla melko yleisenä. Se kasvaa kivisillä merenrannoilla, levävalleilla ja simpukankuorisoraikoilla lähellä ylintä vesirajaa. Lajia ei kasva Suomessa. Suomalaiset keräsivät merihalikan kokoelmanäytteitä runsaasti Petsamosta 1920–1930-luvuilla.

## Lähteet

## Aiheesta muualla
* Suomen Lajitietokeskus: Merihalikka – ''Mertensia maritima''
Grillikuume

**Grillikuume** on ruokaohjelma, jossa 10 tavallista suomalaista paria eri puolilta Suomea kisaa parhaan Grillikuume kisan voitosta erilaisten grillausruokien parissa. Juontajana toimii Pipsa Hurmerinta ja tuomareina Kari Aihinen ja Tatu Lehtovaara.

## Kilpailijaparit
*Adelina & Katariina
*Agneta & Tero
*Jari & Touko
*Lev & Harri 
*Marko & Santeri 
*Minna & Ari 
*Raija & Pasi 
*Tommi & Antti 
*Toni & Jussi 
*Viivi & Kreetta 

## Jaksot

## Lähteet
Olympoksensoilimo

**Olympoksensoilimo** (*Jankaea heldreichii*) on Kreikan vuoristossa kasvava paavalinkukkien lähisukuinen ja näköinen kasvilaji. Se on maailmanlaajuisessa uhanalaisluokituksessa silmälläpidettävä (NT).

## Levinneisyys
Olympoksensoilimo on endeeminen (kotoperäinen) Pohjois-Kreikassa Ólympos-vuorella. Se kasvaa laajimmillaan 400– metrin korkeudella, pääosin 700– metrissä. Lajin kasvupaikat ovat varjoisia kalkkikallion rakoja, se suosii purojen läheisyyttä ja pohjoissivua. Kasvi on lailla suojeltu Kreikassa.

## Käyttö
Olympoksensoilimoa voidaan kasvattaa koristekasvina alppipuutarhassa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Jankaea heldreichii''
Kääpiötulppaani

**Kääpiötulppaani** (*Tulipa turkestanica*) on liljakasveihin kuuluva sipulikasvi, jota viljellään koristekasvina. Se on puutarhan tulppaaneista varhaisimpia kukkijoita keväällä. Tulppaanien kansainvälisessä puutarhatieteellisessä luokituksessa kääpiötulppaani kuuluu ryhmään 15, tulppaanien luonnonlajit.

## Levinneisyys
Alkuperäisenä luonnonkasvina kääpiötulppaania esiintyy Keski-Aasiassa: Kirgisiassa, Tadžikistanissa ja Uzbekistanissa. Pääalueena on Pamirin ja Alain vuoristot. Myös Tienšanista se on löydetty Mogol-Taun ja Chatkalin vuorijonoilta. Turkmenistanista kääpiötulppaania ei tunneta.

## Lähteet
Harakankaunokki

**Harakankaunokki** (*Centaurea diffusa*) on kasvilaji kaunokkien suvussa.

## Ulkonäkö
Harakankaunokki on yksi- tai kaksivuotinen, 20–50 senttimetriä korkeaksi kasvava. Varsi on jäykän pysty ja hyvin harittavasti haarova. Sen latvassa sijaitsevat lukuisat, kaunokiksi pienet mykerökukinnot. Mykeröiden kehtosuomujen kärkiosat ovat oljenvärisiä ja ripsiliuskaisia. Kukan teriö on vaaleanpunainen tai valkoinen.

## Levinneisyys
Harakankaunokin päälevinneisyysalue on Kaakkois-Euroopassa ja Lounais-Aasiassa, missä sitä kasvaa peltorikkakasvina. Se on levinnyt Länsi- ja Keski-Eurooppaan, paikoin myös Pohjois-Eurooppaan. Suomessa kasvi on harvinainen satunnaistulokas, josta on alle 20 havaintoa, enimmäkseen yli 50 vuotta vanhoja. Leviämisreittinä oli yleensä Neuvostoliitosta tuotu vilja.

## Lähteet

## Aiheesta muualla
* Suomen Lajitietokeskus: Harakankaunokki – ''Centaurea diffusa''
Euroopankeltasappi

**Euroopankeltasappi** (*Blackstonia perfoliata*) on yksivuotinen katkerokasvilaji, jota esiintyy Euroopassa.

## Ulkonäkö
Euroopankeltasappi kasvaa 10–60 senttimetriä korkeaksi. Varren ja lehtien väri on harmahtavan vihreä. Lehtiruusukkeen lehdet ovat pitkulaisen muotoiset, varsilehdet ovat kolmiomaisemmat ja sepivät. Kukintona on viuhko. Kukassa on kuudesta kahdeksaan kirkkaankeltaista verholehtiä pidempää terälehteä.

## Levinneisyys
Euroopankeltasappea esiintyy alkuperäisenä Länsi-, Keski- ja Etelä-Euroopassa, osassa Pohjois-Afrikkaa sekä Lähi-idässä.

## Lähteet
Idänmaruna

**Idänmaruna** (*Artemisia sieversiana*) on Aasiasta kotoisin oleva mykerökukkaiskasvi.

## Ulkonäkö
Idänmaruna muistuttaa paljon koiruohoa, mutta on yksi- tai kaksivuotinen. Korkeudeltaan laji on 30–100 senttimetriä. Se on vähemmän karvainen ja himmeänvihreä verrattuna koiruohon hopeanharmaaseen väriin. Idänmarunan mykeröt ovat hieman pienemmät kuin koiruoholla. Suomessa kasvi on havaittu harvoin kukkivana ja yleensä vain lehtiruusukkeena.

## Levinneisyys
Idänmaruna esiintyy luontaisesti Pohjois- ja Keski-Aasiassa, Itä-Venäjällä ja Siperiassa. Suomessa se on harvinainen satunnaistulokas, jota on löydetty pohjoisimmillaan Torniosta. Sen leviämistavat ovat sidoksissa rautatieliikenteeseen ja aiemmin viljantuontiin. Suomen lisäksi muista Pohjoismaista idänmarunaa ei ole havaittu.

## Lähteet

## Aiheesta muualla
* Suomen Lajitietokeskus: Idänmaruna – ''Artemisia sieversiana''
Pikku-Lampsi

**Pikku-Lampsi**  on Keski-Suomessa Jyväskylässä Kuohun kylässä sijaitseva järvi.

## Maantietoa
Järven pinta-ala on 25 hehtaaria, se on 700 metriä pitkä ja 600 metriä leveä. 
Siinä ei ole kartan mukaan saaria. 
Järvi on luodattu ja siitä on julkaistu syvyyskartat.  ja suurin syvyys on 5,3 metriä. Järven rantaviivan pituus on 2,4 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) järvi kuuluu. Järven vedenpinnan korkeus on 126,2 metriä mpy. Järven pohjoisrantaan laskee Niemijärvi (49 hehtaaria, ha) ja länsirantaan Lauttalampi (8 ha). Pikku-Lampsi laskee lyhyttä ojaa pitkin Iso-Lampsiin.

## Lähteet
Jenna Suokko

**Jenna Suokko** (s. 14. kesäkuuta 1995 Tampere) on suomalainen jääkiekkoilija, pelipaikaltaan hyökkääjä, joka laukoo vasemmalta. Hän edustaa yhdysvaltalaisessa Premier Hockey Federationissa pelaavaa Buffalo Beautsia.

Suokko pelasi SM-sarjassa Ilveksessä kausilla 2010–2012. Hän saavutti kummallakin kaudella SM-hopeaa ja kuului Euroopan cupin voittaneeseen Ilveksen joukkueeseen 2011. Hän edusti SM-sarjassa Team Kuortanetta kaudet 2012–2014, ja jälleen Ilvestä kaudella 2014–2015, jolloin seura saavutti SM-pronssia. Hän palasi kahden ottelun ajaksi Team Kuortaneeseen kaudella 2015–2016 ennen kuin siirtyi kanadalaiseen *Alberta Colleges Athletic Conference*ssa pelaavaan *Olds College* -joukkueeseen. Kaudella 2016–2017 hän edusti  Svenska damhockeyliganissa pelaavaa Leksands IF:ää. Kausilla 2017–2021 hän pelasi jälleen Ilveksessä. Hän saavutti SM-hopeaa 2018 ja 2019. Kaudesta 2021–2022 hän on edustanut yhdysvaltalaista Buffalo Beautsia.

Suokko on pelannut kaikkiaan 249 SM-sarjan/liigan runkosarjaottelua. Niissä hän on tehnyt 116 maalia ja antanut 107 maalisyöttöä. Pudotuspeleissä hän on tehnyt 60 ottelussa 20 maalia ja antanut 15 maalisyöttöä. ACAC-sarjassa hän teki 13 ottelussa viisi maalia ja antoi kolme maalisyöttöä. Ruotsin liigassa hän teki pelaamissaan 36 runkosarjaottelussa viisi maalia. Pudotuspeleissä hän pelasi kaksi ottelua ilman tehopisteitä. PHF-liigassa hän on 42 runkosarjaottelussa tehnyt neljä maalia ja antanut seitsemän maalisyöttöä. Pudotuspeleissä hän on pelannut yhden ottelun ilman tehopisteitä.

Suokko kuului Suomen joukkueeseen alle 18-vuotiaiden MM-kilpailuissa 2011, 2012 ja 2013. Vuoden 2011 kisoissa Suomi saavutti pronssia. 

Naisten maajoukkueessa hän pelasi ensimmäisen kerran elokuussa 2014. Kaikkiaan hän on pelannut 17 naisten maaottelua, ja on antanut yhden maalisyötön.

## Lähteet
Rolf Paqvalin

**Rolf Paqvalin** (8. heinäkuuta 1944 Turku – 1. kesäkuuta 2023 Helsinki) oli Rakennushallituksen pääjohtaja ja sen jälkeen vuodesta 1995 Keravan kaupunginjohtaja syksyyn 2010, jolloin hän siirtyi eläkkeelle. Eläkkeellä ollessaan hän on toiminut muun muassa metropolialueen sekä Lahden seudun kuntajakoselvittäjänä.

Paqvalin oli Miesjärjestöjen keskusliiton puheenjohtaja. Hän on kuulunut myös tasa-arvoasiain neuvottelukuntaan. Paqvalin on koulutukseltaan filosofian kandidaatti. Hän on saanut kaupunkineuvoksen arvonimen.

Vuonna 1971 Paqvalin valmistui filosofian kandidaatiksi pääaineena soveltava matematiikka ja tilastotiede. Hän työskenteli ensin rautatiehallituksessa tilasto- ja taloustutkijana, sitten valtiovarainministeriön erikoistutkijana, suunnittelusihteerinä ja toimistopäällikkönä. 1980-luvun puolivälissä hänellä alkoi selvä uranousu, ja rakennushallituksen pääjohtaja hänestä tuli marraskuussa 1994.

Paqvalin oli sosiaalidemokraatti, mutta kaupunginjohtajavaalissa 1995 häntä kannattivat ensin muut puolueet. Paqvalin ilmoitti peruvansa ehdokkuutensa, ellei saa myös SDP:n kannatusta, ja hän sai sen. Kaupunginjohtajana ja vielä eläkkeellä hän ajoittain toimi ministerin ja sote-uudistuksen tukena vaativissa selvitystehtävissä.

Hänen sanotaan saavuttaneen kaikkien tahojen arvostusta kyvyillään ottaa tasapainoisesti huomioon muiden näkemyksiä ja rakentamaan yhteistyötä puoluerajojen yli. Hän harrasti ensin pesäpalloa, sitten koripalloa, golfia ja suunnistusta.

## Lähteet
Arokki

**Arokki** (*Dodartia orientalis*) on monivuotinen kasvilaji, joka kuuluu matsukkikasvien heimoon, aiemmin syyläjuuri- eli naamakukkaiskasveihin. Se on arokkien (*Dodartia*) suvun ainoa laji. Carl von Linné kuvasi kasvin tieteelle vuonna 1753 tyyppipaikkana ”Ararat-vuori Tatariassa”.

## Ulkonäkö
Arokki on monivuotinen, enintään 50 senttimetriä korkea ruoho, jolla on violetit tai tummanpurppurat, noin kahden senttimetrin mittaiset kukat.

## Levinneisyys
Arokkia esiintyy viljelymailla ja jokivarsilla Aasian keskiosassa, Venäjällä, Mongoliassa, Kiinassa ja viidessä Keski-Aasian maassa, Kazakstanissa, Kirgisiassa, Tadžikistanissa, Turkmenistanissa ja Uzbekistanissa. Euroopassa on yksittäisiä havaintoja Suomesta ja Hollannista. Suomessa arokki on löydetty Etelä-Hämeen Humppilasta 1980-luvulla.

## Lähteet

## Aiheesta muualla
* Suomen Lajitietokeskus: Arokki (''Dodartia orientalis'')
Neulajärvi

**Neulajärvi**  on Keski-Suomessa Jyväskylässä Kuohulla sijaitseva järvi.

## Maantietoa
Järven pinta-ala on 16 hehtaaria, se on 650 metriä pitkä ja 550 metriä leveä. Järvellä on yksi lahti, joka työntyy kohti pohjoista. Siinä ei ole kartan mukaan saaria. Järvi on luodattu ja siitä on julkaistu syvyyskartat. Sen keskisyvyyttä ei ole ilmoitettu, mutta sen suurin syvyys on 2,8 metriä. Syvimpiä kohtia on kaksi: keskellä järveä ja järven kaakkoispäässä Neulajoen suun edustalla. Järven rantaviivan pituus on 1,8 kilometriä ja sen rannat ovat metsämaata, joka on paikoin soistunutta. Kuohun taajama-alue ulottuu joen luusuaan asti ja näiden vastarannalla sijaitsee kaksi vapaa-ajan asuntoa. Niille tulee tiet yhdystieltä 16613, joka ylittää lasku-uoman sen luusuassa, ja valtatieltä 18, joka kulkee ohi järven pohjoispuolella. Joen luusuassa on uimaranta ja sen vastarannalla on Metsärannan leirintäalue .

## Luontoarvoja
Järveen on istutettu planktonsiikaa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) järvi kuuluu. Järven vedenpinnan korkeus on 127,2 metriä mpy. Siihen on johdettu kolme metsäojaa. Yksi ojista tuo Neulalammen vesiä. Tärkein tulouoma on Neulajoki, joka tekee järvestä läpivirtausjärven. Joen vedet tulevat Vesankajärvestä, mutta virtaavat ennen Neulajärveä Mustajärven ja Kotasen läpi. Järven laskujoki on alle 400 metriä pitkä ja se laskee Iso-Lampsiin. Lasku-uomalla on pudotusta tällä matkalla 1,2 metriä.

## Lähteet
Eero Uusitalo

**Eero Valdemar Uusitalo** (7. huhtikuuta 1946 Perniö – 5. joulukuuta 2015 Perniö) oli suomalainen maaseutupolitiikan tutkija ja virkamies. Hänelle myönnettiin professorin arvonimi vuonna 2005. Uusitalo jäi eläkkeelle 2012.

Uusitalo väitteli 1994 aiheesta elinkeinojen edistäminen maaseudun kehittäjäyhteisöissä. Hän toimi Turun yliopistossa sosiologian yliassistenttina ja Varsinais-Suomen maaseutukeskuksessa ja 1980-luvun puolivälistä Kunnallisliitossa. Hän työskenteli sisäasiainministeriössä ja maa- ja metsätalousministeriössä ja 1990-luvun puolivälistä hänestä tuli valtioneuvoston asettaman maaseutupolitiikan yhteistyörymän pääsihteeri ja työ- ja elinkeinoministeriön maaseutuneuvos. Tehtävässä hän vastasi maaseudun laaja-alaisesta kehittämisestä.

Uusitalo oli muun muassa Suomen Kylätoiminta ry:n ja Ykkösakselin puheenjohtaja

Uusitalo kuoli äkilliseen sairauskohtaukseen Perniössä.

## Julkaisut
* Eero Uusitalo ja Tapani Köppä. Monitoimiviljely viljelijäperheen ratkaisuna*, Pirkanmaan maatalouskeskus, 1976. .
* Eero Uusitalo ja Kaarina Kinnari, Pekka Piironen: *Viljelijäperheiden toimeentulo ja monitoimisuus*, Turun yliopisto, 1978. - (Pohjois-Savon monitoimiviljelytutkimuksen julkaisuja, ISSN 0357-2706; 1). - (Sosiologisia tutkimuksia, Turun yliopisto, ISSN 0356-6781; 93). .
* *Maaseutuelinkeino-opas*, toim. Eero Uusitalo. Säästöpankkien keskus-osake-pankki, 1987
* *Kylän elinkeinopolitiikka*, julk. Kyläasiain neuvottelukunta, Samerka, 1988 .
* *Kunnan aktivoiva elinkeinopolitiikka*, Valtion painatuskeskus, 1990. .
* *Byns näringspolitik*, utgiven av projekt Landsbygd-framtidsbygd*, Svenska Österbottens landskapsförbund : 1991 .
* *Maaseutupolitiikan keinot : elinkeinojen edistäminen maaseudun kehittäjäyhteisöissä*, Kunnallisalan kehittämissäätiö, 1994 - (Kunnallisalan kehittämissäätiön väitöskirjasarja, ISSN 1237-4482; no 1). . (väitöskirja)
* *Rural policy making procedures : promotion of economies in the partnerships for rural development*, Partnership Group of Rural Policy, 1995. - (Maaseutupolitiikan yhteistyöryhmän julkaisu, ISSN 1238-6464; 1995, 1). .
* *Elinvoimaa maaseudulle : miksi, kenelle ja miten? Maaseutupolitiikan perusteet*, Otava, 1998. .
* *Maaseutu kansan vai hallinnon käsissä?*, Kunnallisalan kehittämissäätiö, 2003 - (Kunnallisalan kehittämissäätiön Polemia-sarjan julkaisu; nro 49). - (Kunnallisalan kehittämissäätiön Polemia-sarja, ISSN 1235-6964, nro 49.). .
* *Maaseutupolitiikan ja maakuntaohjelmatyön yhteensovittaminen : maakuntaohjelmien maaseutupoliittinen analyysi ja neuvottelukierroksen anti 2003*, Sisäasiainministeriö, maaseutupolitiikan yhteistyöryhmä, 2004. - (Maaseutupolitiikan yhteistyöryhmän julkaisu, ISSN 1238-6464; 10/2003).  (nid.)  (PDF).
**Maaseutu - väliinputoajasta vastuunkantajaksi : maaseutupolitiikan itsenäistyminen alue- ja maatalouspolitiikan puristuksessa*, Helsingin yliopisto, Ruralia-instituutti, 2009 - (Julkaisuja, Helsingin yliopisto, Ruralia-instituutti, ISSN 1796-0649, 17.). .

## Lähteet

## Aiheesta muualla
* Pellervo.fi 4.1.2016
* Eero ukkina, Salon Seudun Sanomat
Pesäpallon naisten Mestaruussarjan kausi 1982

**Pesäpallon naisten Mestaruussarjassa kaudella 1982** kärkisijat jaettiin pisteen eroilla Lännen Pallon viedessä mestaruuden ennen Roihua. Cupin finaalissa vastaavasti Roihu otti 6-2 voiton Lännen Pallosta.

## Naisten Mestaruussarja

Sarja pelattiin 10 joukkueen 2-kertaisena sarjana, jonka perusteella lopulliset sijoitukset määräytyivät suoraan.

Seinäjoki ja Viinijärvi putosivat. Sarjaan nousivat Ikaalisten Tarmo ja Oulun Lippo.

Lännen Pallo: Sirpa Helin, Marjo Hellström, Minna Hämäläinen, Ritva Rekola, Jaana Lindqvist, Merja Raikko, Teija Räsänen, Kirsti Sinisalo, Riitta Tuomi, Seija Uusitalo, Minna Varjonen, Tuula Raittila, Pelinjohtaja ja valmentaja Simo Lehtonen.

## Palkinnot

## Ansiomerkit

## Lähteet

* Siukonen-Ahola: Urheilun vuosikirja 1981-82 ()
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008
* http://mrasilainen.com/sarjat/ottelut/N_SM_1931-2009.xls